《宋二首》
唐代·徐夤

天爵休将儋石论，一身恭俭万邦尊。赌将金带惊寰海，

留得耕衣诫子孙。缔构不应饶汉祖，奸雄何足数王敦。

草中求活非吾事，岂啻横身向庙门。

百万人甘一掷输，玄穹惟与道相符。岂知紫殿新天子，

只是丹徒旧啬夫。五色龙章身早见，六终鸿业数难逾。

三年未得分明梦，却为兰陵起霸图。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。